钦定古今图书集成/历象汇编/庶征典/第076卷 > 《诗经》 > 《小雅渐渐之石》
## 钦定古今图书集成/历象汇编/庶征典/第076卷 > 《诗经》 > 《小雅渐渐之石》

“有豕白蹢”，烝涉波矣。“月离于毕”，俾滂沱矣。

〈朱注〉《蹢蹄》，烝，众也。离，月所宿也。毕，星名。豕涉波，月离毕，将雨之征也。〈大全〉《埤雅》曰：“马喜风，豕喜雨，故天将雨，则豕进涉水波也。”新安胡氏曰：“毕星好雨，月水之精，离毕而雨，星象相感如此。”